Shefqet Musaraj
<s>Shefqet Musaraj (, 27. april 1914 – 28. jul 1986) bio je albanski pisac i publicist.</s>

<s>Život
Pohađao je trgovačku školu u Vlori (Valoni).</s><s>Po završetku škole bavio se zanatstvom.</s><s>Preko svoje sestre bio je u srodstvu s Halimom Xheloom, koji je 1932. pripremao zavjeru protiv albanskog kralja Zoga I. U Albaniji je prepiska s Halimom Xhelom poslužila kao dokaz protiv Musaraja, koji je bačen u zatvor, ali je nakon nekoliko dana pušten uz jamčevinu.</s><s>Tijekom talijanske okupacije Albanije preselio se u Tiranu, gdje se 1941. pridružio Komunističkoj partiji Albanije i aktivno sudjelovao u Narodnooslobodilačkoj borbi Albanije pod pseudonimom Buburicka.</s><s>U to je vrijeme pisao članke za ilegalni tisak, tekstove partizanskih pjesama, kao i izvještaje o aktivnostima 1. udarne brigade Narodnooslobodilačke vojske Albanije.</s>

<s>Godine 1945. uključio se u izdavačku djelatnost.</s><s>Bio je jedan od osnivača časopisa Bashkimi ().</s><s>Nekoliko godina kasnije, otišao je na studij filologije na Sveučilište u Moskvi.</s><s>Za vrijeme vladavine Envera Hoxhe uključio se u javne aktivnosti kao državni tajnik u Ministarstvu kulture te kao član predsjedništva albanskog parlamenta.</s><s>Bio je tajnik, a zatim predsjednik Albanskog udruženja književnika i umjetnika.</s><s>Na 3. kongresu ove organizacije 1949. iznio je glavni rad o uvođenju socrealističke metode u albansku književnost.</s><s>Kad je 1971. godine smjenjen sa te funkcije, počeo je raditi u dnevnom listu Zëri i Popullit (), koji je objavljivao njegova izvješća.</s><s>Ubrzo nakon toga otpušten je i posvetio se pisanju poezije.</s><s>U posljednjim godinama života bio je teško bolestan.</s>

<s>Književna djela
Objavio je svoje prve lirske pjesme 1930. godine te 1935. pjesmu Bujku i Hanko Hallës, u kojoj se govori o životu albanskog sela.</s><s>Ovo ga je djelo uključilo u malu skupinu albanskih pisaca toga doba koji su se usredotočivali na socijalna pitanja.</s><s>Većina njegovih djela napisana je tijekom Drugog svjetskog rata, ali su objavljena 1960-ih godina.</s><s>U svojim radovima hvalio je komunistički pokret otpora, a djelatnost Nacionalne fronte () predstavljao je u satiričnom svjetlu.</s>

<s>Popis djela
 Bujku i Hanko Hallës (), Tirana, 1935;
 Epopeja e Ballit Kombëtar (), Tirana, 1944, pamflet u obliku poeme;
 Para Agimit (), 1956-1966, roman;
 Isha unë Çobo Rrapushi (), 1968, pripovijest;
 Shtëllunga e urisë (), 2000, poezija;
 Ças Lasarati, pripovijest.</s>

<s>Reference</s>

<s>Literatura</s>

<s>Albanski romanopisci
Albanski pisci</s>

